Cuneiform Tablet Kt 94/k 967 (AKT 6c 592)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PUZUR₄-a-na a-lá-ḫi-im ù ma-nu-ki-a-šur a-na a-lá-ḫi-im qí-bi-ma um-ma zu-ku-a-ma ta-áš-pu-ra-am um-ma a-ta-ma KÙ.BABBAR ša li-bi-kà šé-bi-lam 1 ma-na 0.75 GÍN KÙ.BABBAR ŠÀ.BA 0.5 GÍN KÙ.BABBAR a-na qá-tí ì-lí-áš-ra-ni a-dí-in ku-nu-ki-a a-lá-ḫu-um DUMU a-šur-ba-ni na-áš-a-kum 1 ta-ma-lá-kam ŠÀ.BA 1.66666 ma-na kà-sà-tum ša KÙ.BABBAR ú 5.5 GÍN i-lu-ú ša KÙ.KI mì-ma a-nim ku-nu-ki-a a-na na-áb-ší-e-em e-zi-ba-kum a-ša-me-ma a-na a-lim{ki} ḫa-ra-kà i-na u₄-mì-im ša a-na a-lim{ki} ta-ta-lu-ku ta-ma-lá-kà-am ku-nu-ki-a šu-ma ma-nu-ki-a-šùr sá-ḫe-er a-šar šu-a-tí e-zi-ba šu-ma ma-nu-ki-a-šùr lá sá-ḫe-er a-šar ta-dá-ga-lá-ni-ma DUMU um-me-a-nim ke-nim lá ša ša-ḫa-tim wa-áš-bu ta-ma-lá-kà-am ku-nu-ki-a pí-iq-da a-ḫu-ú-a a-tù-nu i-na u₄-mì-im ša a-šar ta-ma-lá-kà-am ku-nu-ki-a té-zi-ba-ni tí-ir-ta-ku-nu li-li-kam-ma úz-ni pé-té-a a-na a-lá-ḫi-im qí-bi-ma ṣú-ba-tám ša tù-šé-bi-lá-ni a-dí ma-lá ú ší-ni-šu ú-kà-li-im iš-tù ší-im-šu ba-at-qám ú-kà-lu-ú ṣú-ba-tám i-na ku-nu-ki-kà-ma ì-lí-áš-ra-ni ṣú-ḫa-ar-kà na-áš-a-ku-um